Tre sure smileyer på halvanden måned har fået Fødevarestyrelsen til at politianmelde de to kendte cafeer på Klostertorvet i Aarhus.

Annonce

Fersk kylling målt til 16,3 grader. Pandekagedej, æggehvider og bacon opbevaret på temperaturer, der ikke var under 14,9 grader.

Det er bare nogle af de ting, som Fødevarestyrelsen har fundet, da de tre gange på halvanden måned har været på kontrolbesøg på de to populære cafeer Smagløs og Ministeriet på Klostertorvet i Aarhus.

Samtlige kontroller udløste sureste smiley , og nu er begge cafeer ifølge seneste kontrolrapport blevet politianmeldt.

Det afviser ejeren af de to cafeer, Per Dreyer Andersen, dog over for P4 Østjylland.

Ifølge TV 2 Østjylland forklarer cafeerne alle tre gange, at der har været en køletekniker på sagen, og at man troede, at det nu var i orden.

Per Dreyer Andersen kalder det »sort uheld«.

Men det er ikke første gang Café Smagløs har fået anmærkninger af Fødevarestyrelsen. I marts i år var den også gal.

Da var det rengøringen - eller mangel på samme - der udløste en sur smiley og en bøde på 10.000 kroner.

Se den seneste kontrolrapport her